ΠΕΡΙΕΧΟΜΕΝΑ
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας Περιορισμένης Ευθύνης με την επωνυμία
«VILLAGE PLUS PRODUCTIONS ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ.
«VILLAGE PLUS PRODUCTIONS ΜΟΝ. Ε.Π.Ε.».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΕΛΛΗΝΙΚΟ ΙΝΣΤΙΤΟΥΤΟ ΠΑΙΓΝΙΟΘΕΡΑΠΕΙΑΣ ΚΑΙ ΔΡΑΜΑΤΟΘΕΡΑΠΕΙΑΣ
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «ΤΟ
ΑΘΥΡΜΑ».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΙΩΑΝΝΗΣ Γ. ΜΟΥΖΑΚΗΣ ΚΑΙ ΣΥΝΕΡΓΑΤΕΣ ΑΡΧΙΤΕΚΤΟΝΕΣ ΕΤΑΙΡΕΙΑ
ΠΕΡΙΟΡΙΣΜΕΝΗΣ ΕΥΘΥΝΗΣ».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης Ευθύνης με την επωνυμία «FASHION H.A.D.
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ.
«FASHION H.A.D. Ε.Π.Ε.».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «PVCLEAN ΠΑΡΟΧΗ
ΥΠΗΡΕΣΙΩΝ ΚΑΘΑΡΙΣΜΟΥ - ΣΥΝΤΗΡΗΣΗΣ ΦΩΤΟΒΟΛΤΑΪΚΩΝ ΠΑΡΚΩΝ (Φ/Β) ΕΤΑΙΡΕΙΑ ΠΕΡΙΟ-
ΡΙΣΜΕΝΗΣ ΕΥΘΥΝΗΣ» και δ.τ. «PVCLEAN ΕΠΕ».
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποίη-
σης του καταστατικού της Μονοπρόσωπης Εταιρείας Περιορισμένης Ευθύνης με την επωνυμία
«VILLAGE PLUS PRODUCTIONS ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ.
«VILLAGE PLUS PRODUCTIONS ΜΟΝ. Ε.Π.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 10/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
132747, η υπ’ αριθμ. 6343 - 20/11/2013 πράξη του Συμβολαιογράφου Αθηνών ΣΩΤΗΡΙΟΥ ΜΑΤΣΑΝΙΩΤΗ περί
τροποποίησης και κωδικοποίησης του καταστατικού
της εταιρείας περιορισμένης ευθύνης με την επωνυμία «VILLAGE PLUS PRODUCTIONS ΜΟΝΟΠΡΟΣΩΠΗ
ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «VILLAGE
PLUS PRODUCTIONS MON. Ε.Π.Ε.» και αριθμό Γ.Ε.ΜΗ.
120019601000 σύμφωνα με την οποία:
Α) Η μοναδική εταίρος της άνω εταιρείας «ΔΕΜΚΟ
ΕΠΕΝΔΥΤΙΚΗ ΚΑΙ ΕΜΠΟΡΙΚΗ ΑΝΩΝΥΜΗ ΕΤΑΙΡΙΑ» αποφάσισε την τροποποίηση των εξής άρθρων:.
«Άρθρο 3
Έδρα
1. Έδρα της εταιρίας ορίζεται ο Δήμος Παιανίας της
Περιφερειακής Ενότητας Ανατολικής Αττικής της Περιφέρειας Αττικής και η διεύθυνση των γραφείων της ο
μίσθιος χώρος του εις τον 3ο όροφο του κειμένου εις
το 40,2 χλμ "Αττικής Οδού", ΣΕΑ 1 Μεσογείων, κτιρίου
γραφείων.
2. Η εταιρία, με απλή απόφαση του διαχειριστή, μπορεί
να μεταφέρει τα γραφεία της σε άλλη διεύθυνση. Η εταιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Μαρτίου 2018
ΤΕΥΧΟΣ ΠΡΑ.Δ.Ι.Τ.
Αρ. Φύλλου 222
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 222/09.03.2018
ρία μπορεί με απόφαση της μοναδικής εταίρου, να ιδρύει
γραφεία, υποκαταστήματα ή πρακτορεία οπουδήποτε
στην Ελλάδα ή το εξωτερικό.»
«Άρθρο 9
Ορισμός διαχειριστή - Ανάληψη υποχρεώσεων
Η διαχείριση γενικά των εταιρικών υποθέσεων και η
δικαστική και εξώδικη εκπροσώπηση της εταιρίας ανατίθεται, με το παρόν καταστατικό, για αόριστο χρόνο, στους:
1) Δημήτριο Φουρλεμάδη, του Βασιλείου και της Κωνσταντίνος, ιδιωτικό υπάλληλο, κάτοικο Γέρακα Αττικής
(οδός Κερασιάς αρ. 13), που γεννήθηκε στην Αθήνα Αττικής, την 29-06-1972, κάτοχο του υπ’ αριθμ. ΑΚ012538/
8-6-2011 Δελ. Ταυτ. Τμήμ. Ασφ. Γέρακα Αττικής, με Α.Φ.Μ.
076757719, Δ.Ο.Υ. Παλλήνης
2) Μάριο-Ροσέλλι (Roselli) Αγάτσα, του Ευαγγέλου και
της Διονυσίας, ιδιωτικό υπάλληλο, κάτοικο Παιανίας Αττικής (40,2 χλμ. Αττικής οδού, ΣΕΑ1 Μεσογείων), που
γεννήθηκε στην Αθήνα, την 21-02-1970, κάτοχο του υπ’
αριθμ. ΑΕ014755/21-7-2009 Δελ. Ταυτ. Αστ. Τμήμ. Καλάμου Αττικής, με Α.Φ.Μ. 062295270, Δ.Ο.Υ. Χαλανδρίου και
3) Γεώργιο Χριστοδούλου, του Ανδρέα και της Χρυσής
(κυπριακής υπηκοότητας), ιδιωτικό υπάλληλο, κάτοικο
Παιανίας Αττικής (40,2 χλμ. Αττικής οδού, ΣΕΑ1 Μεσογείων), που γεννήθηκε στην Κύπρο, την 23-10-1976, με
αριθμό Αδείας Διαμονής 820191/20.08.2010, εκδοθείσα
από το Τμήμα Αλλοδαπών Αθηνών, με Α.Φ.Μ. 115863143,
Δ.Ο.Υ. Β’ Καλλιθέας,
οι οποίοι διορίζονται διαχειριστές της εταιρίας, που
θα ενεργούν άπασες τις πράξεις διαχείρισης που ανάγονται στους σκοπούς της εταιρίας, ενεργούντες ανά δύο
(2) από κοινού και εν συμπράξει και οι οποίοι δύνανται
να αναλαμβάνουν κάθε υποχρέωση στο όνομα και για
λογαριασμό της εταιρίας και να συνάπτουν γενικά κάθε
σύμβαση και να εκπροσωπούν και δεσμεύουν την εταιρία με την υπογραφή τους κάτω από την επωνυμία της
εταιρίας, εκτός από τις κατωτέρω αναφερόμενες, για τις
οποίες απαιτείται υποχρεωτικά απόφαση της Γενικής Συνέλευσης της εταίρου, ήτοι:
1. Ίδρυση κεφαλαιουχικών ή προσωπικών εταιρειών, κοινοπραξιών, απόκτηση συμμετοχών, μεριδίων ή
μετοχών, πώληση ή διάθεση εταιρειών, συμμετοχών,
μεριδίων και μετοχών της Εταιρίας ή τρίτων εταιρειών.
Επενδύσεις σε αγορά ή εμπορία κινητών αξιών, συναλλάγματος, αμοιβαίων κεφαλαίων, παραγώγων και λοιπών
χρηματοοικονομικών προϊόντων.
2. Παροχή παντός είδους εγγυήσεως έναντι τρίτων.
3. Σύσταση δικαιώματος ενεχύρου ή υποθήκης επί
περιουσιακών στοιχείων της Εταιρίας.
4. Μεταβίβαση ή κατάργηση εμπραγμάτων δικαιωμάτων της Εταιρίας επί ακινήτων ή σύσταση τέτοιου είδους
δικαιωμάτων επί ακινήτων της Εταιρίας.
5. Συμβάσεις δανειοδοτήσεως της Εταιρίας άνω του
ποσού των διακοσίων χιλιάδων (200.000,00) ευρώ.
6. Αγορά από την Εταιρία ακινήτων οποιασδήποτε
φύσεως και οπουδήποτε κειμένων.
7. Έκδοση, οπισθογράφηση προς είσπραξη ή κατάθεση και παραλαβή παντός αξιόγραφου ή αξίας, περι-
λαμβανομένων και συναλλαγματικών και εμπορικών εγγράφων και τραπεζικών εντολών και εμβασμάτων άνω
του ποσού των διακοσίων χιλιάδων (200.000,00) ευρώ.
8. Σύναψη κάθε είδους Σύμβασης που δεσμεύει
την Εταιρία για ποσό άνω των διακοσίων χιλιάδων
(200.000,00) ευρώ.».
Β) Αποφασίσθηκε η κωδικοποίηση του καταστατικού
της εταιρείας σε ενιαίο κείμενο.
Αθήνα, 1 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και Α.Υ.Π.Σ.
ΠΑΝΑΓΙΩΤΑ ΑΘΑΝΑΣΙΟΥ
Ι
(2)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΕΛΛΗΝΙΚΟ ΙΝΣΤΙΤΟΥΤΟ ΠΑΙΓΝΙΟΘΕΡΑΠΕΙΑΣ ΚΑΙ ΔΡΑΜΑΤΟΘΕΡΑΠΕΙ-
ΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ.
«ΤΟ ΑΘΥΡΜΑ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 10/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
132865, η υπ’ αριθμ. 1912 - 18/11/2013 πράξη της Συμβολαιογράφου Χαλανδρίου ΧΡΙΣΤΙΝΑΣ ΜΗΤΣΙΑ περί
τροποποίησης και κωδικοποίησης του καταστατικού της
εταιρείας περιορισμένης ευθύνης με την επωνυμία «ΕΛΛΗΝΙΚΟ ΙΝΣΤΙΤΟΥΤΟ ΠΑΙΓΝΙΟΘΕΡΑΠΕΙΑΣ ΚΑΙ ΔΡΑΜΑΤΟ-
ΘΕΡΑΠΕΙΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ»και δ.τ.
«ΤΟ ΑΘΥΡΜΑ» και αριθμό Γ.Ε.ΜΗ. 003395601000 σύμφωνα με την οποία:
Α) Η εταίρος της άνω εταιρείας, Αικατερίνη σύζυγος
Γιαν-Ντούγκλας Ρόμπερτσον το γένος Ευαγγελινού και
Τζάνιφερ Κουρούκλη, πωλεί σήμερα δια του παρόντος,
παραχωρεί, μεταβιβάζει και παραδίδει κατά πλήρη κυριότητα, νομή και κατοχή προς τους αφ’ ετέρου στο πα-
ρόν συμβαλλομένους Βασιλική Ζέρβα του Ναπολέοντος,
Παναγιώτα Νικολάου Αντωνοπούλου, Πέτρος Ιωάννου
Βαγιακάκο και Παρασκευή Δημητρίου του Ιωάννου και
αποχωρεί από την εταιρεία.
Κατ’ ακολουθίαν της ανωτέρω γενομένης μεταβιβάσεως τροποποιήθηκαν τα άρθρα 3,5 και 19 του καταστατι-
κού της εταιρείας ως ακολούθως:
«Άρθρο 3 Σκοπός
Σκοπός της εταιρείας θα είναι:
1. Η Ψυχοθεραπεία, αποσκοπούσα στην αντιμετώπιση
ψυχικών η σωματικών διαταραχών παιδιών, εφήβων,
ενηλίκων, οικογενειών και διαφόρων κοινωνικών ομάδων.
2. Η παροχή υπηρεσιών ψυχολόγου και ψυχιάτρου.
3. Η Παιγνιοθεραπεία και ερευνητικές εργασίες αυτής.
4. Η Δραματοθεραπεία και ερευνητικές εργασίες αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 222/09.03.2018
5. Σεμινάρια επαγγελματική κατάρτισης ή και εξειδίκευσης, σε θέματα που αφορούν την ψυχική υγεία γε-
νικότερα.
6. Η παροχή επαγγελματικής κατάρτισης ενηλίκων.
7. Διάγνωση ή και αποκατάσταση μαθησιακών δυσκολιών, προβλημάτων λόγου, ειδικής αγωγής και εργοθε-
ραπείας.
δ. Θεατρικό Παιχνίδι και Δημιουργική Έκφραση.
9. Οι διαγνωστικές μελέτες, η εκπαίδευση και η οργάνωση σεμιναρίων, μεταπτυχιακών, είτε αυτοτελών είτε
επί θεμάτων Παιγνιοθεραπείας και Δραματοθεραπείας.
10. Η Συμβουλευτική και Υποστηρικτική παιδιών, εφήβων και ενηλίκων.
11. Η εποπτεία σε επαγγελματίες.
12. Η συμμετοχή σε οποιαδήποτε ομοειδή ή συναφή
επιχείρηση, ανεξάρτητα από την μορφή και τον εταιρικό
της τύπο.
13. Η κοινοπρακτική συμμετοχή και συνεργασία με
άλλες επιχειρήσεις της ημεδαπής ή της αλλοδαπής, που
ήδη υπάρχουν ή θα συσταθούν στο μέλλον και επιδιώκουν ή θα επιδιώκουν τον ίδιο ή και παρεμφερή προς
τον σκοπό της εταιρείας σκοπό και
14. Η αντιπροσώπευση και πρακτόρευση οποιασδήποτε επιχείρησης ή εταιρείας ημεδαπής ή αλλοδαπής,
με όμοιο ή παρεμφερή σκοπό».
ΚΕΦΑΛΑΙΟ Β
Εταιρικό Κεφάλαιο -Εταιρικά Μερίδια
«Άρθρο 5
Το κεφάλαιο της εταιρείας ορίζεται σε δέκα οκτώ χιλιάδες (18.000,00) ευρώ που διαιρείται σε εξακόσια (600)
εταιρικά μερίδια από τριάντα (30) ευρώ το καθένα. Η
μερίδα συμμετοχής κάθε εταίρου δεν μπορεί να είναι
μικρότερη από ένα (1) εταιρικό μερίδιο. Η κάλυψη των
μεριδίων και η καταβολή των κεφαλαίων από όλους τους
εταίρους έγινε ως εξής:
α) Η από τους εταίρους Βασιλική Ζέρβα του Ναπολέοντας και της Αικατερίνης, σύζυγος Παναγιώτου Σπανού,
κατέβαλε ως κεφάλαιο το ποσό των τεσσάρων χιλιάδων
πεντακοσίων (4.500) ευρώ και ανέλαβε εκατόν πενήντα
(150) εταιρικά μερίδια, ονομαστικής αξίας τριάντα (30)
ευρώ του καθενός
β) Η από τους εταίρους Παναγιώτα Αντωνοπούλου του
Νικολάου και της Τασίας, σύζυγος Νικολάου Στεφανή,
κατέβαλε ως κεφάλαιο το ποσό των τεσσάρων χιλιάδων
πεντακοσίων (4.500) ευρώ και ανέλαβε εκατόν πενήντα
(150) εταιρικά μερίδια, ονομαστικής αξίας τριάντα (30)
ευρώ του καθενός
γ) Ο από τους εταίρους Πέτρος Βαγιακάκος του Ιωάννου και της Μαρίας κατέβαλε ως κεφάλαιο το ποσό
των τεσσάρων χιλιάδων πεντακοσίων (4.500) ευρώ και
ανέλαβε εκατόν πενήντα (150) εταιρικά μερίδια, ονομαστικής αξίας τριάντα (30) ευρώ του καθενός
δ) Η από τους εταίρους Παρασκευή Δημητρίου του Ιωάννου και της Βασιλικής κατέβαλε ως κεφάλαιο το ποσό
των τεσσάρων χιλιάδων πεντακοσίων (4.500) ευρώ και
ανέλαβε εκατόν πενήντα (150) εταιρικά μερίδια, ονομαστικής αξίας τριάντα (30) ευρώ του καθενός.
Οι συμβαλλόμενοι δήλωσαν ρητά ότι το πιο πάνω κεφάλαιο καταβλήθηκε σήμερα εξ ολοκλήρου στο ταμείο
της εταιρείας.»
Άρθρο 19
Διαχείριση και Εκπροσώπηση
Η διαχείριση γενικά των εταιρικών υποθέσεων και η
δικαστική και εξώδικη εκπροσώπηση της εταιρείας ανατίθεται με το παρόν καταστατικό για όλη τη διάρκεια
της εταιρείας στην εταίρο Βασιλική Ζέρβα του Ναπολέοντας, η οποία ενεργεί για λογαριασμό και το όνομα
της εταιρείας πράξεις διαχείρισης και διάθεσης που σε
κάθε περίπτωση ανάγονται στους σκοπούς της εταιρικής
επιχείρησης και εκπροσωπεί και δεσμεύει την εταιρεία
νόμιμα. Η διαχειρίστρια είναι και ταμίας της εταιρείας και
μπορεί να εισπράττει χρήματα από κάθε νομικό ή φυσικό πρόσωπο, Δημοσίου ή Ιδιωτικού Δικαίου, Δημόσιο
Ταμείο, Οργανισμό, Τράπεζα, Ταμείο Παρακαταθηκών
και Δανείων κ.λπ., να παραλαμβάνει πράγματα και να
χορηγεί αποδείξεις. Η διαχειρίστρια υπογράφει για την
εταιρεία, βάζοντας την εταιρεία σε κάθε πολιτικό, ποινικό, διοικητικό ή διαιτητικό δικαστήριο, κάθε βαθμού και
δικαιοδοσίας, χωρίς να εξαιρείται ούτε ο Άρειος Πάγος,
ούτε το Συμβούλιο της Επικρατείας, σε διοικητικές επιτροπές, σε φορολογικά δικαστήρια, σε εξωδικαστικές
επιτροπές, σε κάθε διοικητική ή άλλη αρχή ή επιτροπή
και σε κάθε είδους φυσικό ή νομικό πρόσωπο, τράπεζα,
υπουργείο ή υπουργική επιτροπή. Η διαχειρίστρια μπορεί να συμβιβάζεται, να κάνει συνυποσχετικά διαιτησί-
ας, να διορίζει διαιτητές, να συνομολογεί, καταρτίζει και
αποδέχεται κάθε είδους συμβάσεις, να δέχεται, επάγει
αντεπάγει και δίδει όρκους για την εταιρεία, να αποφασίζει για την άσκηση αγωγών, εγκλήσεων και ενδίκων
μέσων και την παραίτηση από αυτά και από κάθε είδους
δίκη και δικαίωμα, για την εγγραφή και εξάλειψη υποθηκών και προσημειώσεων, για την εγγραφή ή άρση κατα-
σχέσεων και για την κατάργηση δικών. Η διαχειρίστρια
συντάσσει τον ισολογισμό, τηρεί τα εμπορικά βιβλία της
εταιρείας, βεβαιώνει τα ονοματεπώνυμα των εταίρων και
τα υπόλοιπα στοιχεία αυτών, διορίζει αντικλήτους και
πληρεξουσίους δικηγόρους της εταιρείας, παρέχοντας σ’
αυτούς την αναγκαία δικαστική πληρεξουσιότητα, προσλαμβάνει και απολύει το υπαλληλικό προσωπικό της
εταιρείας, προσλαμβάνει, διορίζει και απολύει διευθυντικά στελέχη, καθορίζοντας συγχρόνως και τις αρμοδιό-
τητες τους, διακανονίζει τα της εσωτερικής λειτουργίας
της εταιρείας, καθορίζει τις δαπάνες της εταιρείας και
γενικά ενεργεί κάθε πράξη εκπροσώπησης, διαχείρισης και διάθεσης, που έχουν σχέση με τους σκοπούς
της εταιρικής επιχείρησης. Η διαχειρίστρια εξοφλεί κάθε
απαίτηση οποιουδήποτε νομικού ή φυσικού προσώπου
κατά της εταιρείας, εισπράττει χρήματα και αναλαμβάνει πράγματα που ανήκουν ή οφείλονται προς αυτήν,
από οποιοδήποτε φυσικό ή νομικό πρόσωπο, Δημόσιο
Ταμείο, Ταμείο Παρακαταθηκών και Δανείων, Τελωνείο,
Γενικές Αποθήκες, Τράπεζα, Ταχυδρομείο καθώς και από
το Ελληνικό Δημόσιο και κάθε Δημόσια Αρχή, εξοφλεί
ή προεξοφλεί συναλλαγματικές, επιταγές και άλλα αξιόγραφα, αναλαμβάνει χρηματικά χρεόγραφα που είναι
κατατεθειμένα από οποιονδήποτε στο όνομα της εταιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 222/09.03.2018
ρείας, πωλεί και αγοράζει, για λογαριασμό της εταιρείας,
καταθέτει σήματα και ευρεσιτεχνίες, λαμβάνει μέρος για
λογαριασμό της εταιρείας σε διαγωνισμούς, πλειστηριασμούς και δημοπρασίες και γενικά ενεργεί κάθε πράξη,
που αποβλέπει στην επίτευξη των εταιρικών σκοπών και
είναι αναγκαία για την ομαλή διεξαγωγή της εταιρικής
επιχείρησης. Η διαχειρίστρια αναλαμβάνει υποχρεώσεις
για λογαριασμό στο όνομα της εταιρείας με την μορφή
έκδοσης, αποδοχής, οπισθογράφησης ή τριτεγγύησης
συναλλαγματικών ή της έκδοσης γραμματίων σε διαταγή, τραπεζικών επιταγών και χρηματικών εντολών,
αναλαμβάνει χρηματικά ποσά από καταθέσεις της εταιρείας σε τράπεζες, ακόμα και με την έκδοση επιταγών
σε διαταγή της εταιρείας, μεταβιβάζει συναλλαγματικές,
επιταγές και άλλα αξιόγραφα, εκδίδει προς το συμφέρον
της εταιρείας εγγυητικές επιστολές υπέρ τρίτων, φυσικών ή νομικών προσώπων, πωλεί και μεταβιβάζει περι-
ουσιακά στοιχεία της εταιρείας με οποιοδήποτε τίμημα,
όρους και συμφωνίες ήθελε εγκρίνει κατά την απόλυτη
κρίση της, υποθηκεύει περιουσιακά στοιχεία της εταιρείας για την εξυπηρέτηση και επίτευξη του εταιρικού της
σκοπού με οποιουσδήποτε όρους και συμφωνίες ήθελε
εγκρίνει, συνάπτει και λαμβάνει δάνεια για λογαριασμό
και το όνομα της εταιρείας από τρίτους μη εταίρους, παρέχει εγγυήσεις της εταιρείας υπέρ υποχρεώσεων τρίτων,
φυσικών ή νομικών προσώπων, ημεδαπών ή αλλοδαπών είτε με παροχή ασφάλειας, είτε χωρίς ασφάλεια
και γενικά εκπροσωπεί και δεσμεύει την εταιρεία, υπογράφοντας κάτω από την εταιρική επωνυμία σε όλες τις
συναλλαγές της. Η διαχειρίστρια μπορεί να διορίζει με
συμβολαιογραφικό έγγραφο για ορισμένο ή για αόριστο
χρόνο, πληρεξούσιο της οποιονδήποτε τρίτο, εταίρο ή
μη, για την ενέργεια όλων ή μερικών από τις πράξεις που
του ανατίθενται με το παρόν καταστατικό και να ανακαλεί αυτόν κατά βούληση. Σε περίπτωση παραίτησης
της διαχειρίστριας, η διαχείριση και εκπροσώπηση της
εταιρείας ασκείται από όλους τους εταίρους, οι οποίοι
μπορούν να ενεργούν, εκπροσωπούν και δεσμεύουν την
εταιρεία νόμιμα, μέχρι τον διορισμό νέου διαχειριστή
από την Γενική Συνέλευση. Τα ίδια ισχύουν και στην περίπτωση ανάκλησης της διαχειρίστριας, με απόφαση
της Γενικής Συνέλευσης των εταίρων, που λαμβάνεται
με την αυξημένη πλειοψηφία του άρθρου 16 Α. παρ. 2
του παρόντος, εφόσον με την ίδια απόφαση δεν διοριστεί νέος διαχειριστής. Η με οποιονδήποτε τρόπο λήξη
της διαχείρισης ως προς τον διαχειριστή υποβάλλεται
στη δημοσιότητα που ορίζει ο Νόμος. Στη δημοσιότητα
αυτή υποβάλλεται επίσης η απόφαση της, Συνέλευσης
για τον διορισμό νέου διαχειριστή σε περίπτωση παραίτησης ή ανάκλησης του διαχειριστή, όπως αναφέρθηκε
πιο πάνω.
Β) Αποφασίσθηκε η κωδικοποίηση του καταστατικού
της εταιρείας σε ενιαίο κείμενο.
Αθήνα, 2 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και Α.Υ.Π.Σ.
ΠΑΝΑΓΙΩΤΑ ΑΘΑΝΑΣΙΟΥ
(3)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΙΩΑΝΝΗΣ Γ. ΜΟΥΖΑΚΗΣ ΚΑΙ ΣΥΝΕΡΓΑΤΕΣ ΑΡΧΙΤΕΚΤΟΝΕΣ ΕΤΑΙΡΕΙΑ
ΠΕΡΙΟΡΙΣΜΕΝΗΣ ΕΥΘΥΝΗΣ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 10/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
132928, η υπ’ αριθμ. 1188 - 27/11/2013 πράξη της
Συμβολαιογράφου Αθηνών ΠΑΝΑΓΙΩΤΑΣ ΚΑΡΑΒΑ περί
τροποποίησης και κωδικοποίησης του καταστατικού
της εταιρείας περιορισμένης ευθύνης με την επωνυμία
«ΙΩΑΝΝΗΣ Γ. ΜΟΥΖΑΚΗΣ ΚΑΙ ΣΥΝΕΡΓΑΤΕΣ ΑΡΧΙΤΕΚΤΟΝΕΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και αριθμό
Γ.Ε.ΜΗ. 122594901000 σύμφωνα με την οποία:
Α) Ο εταίρος της άνω εταιρείας, Ιωάννης Μουζάκης
του Γεωργίου και της Σταυρούλας, πωλεί σήμερα δια του
παρόντος, εκχωρεί και μεταβιβάζει ένα (1) από τα ανήκοντα σ’ αυτόν εταιρικά μερίδια, προς τον αφ’ ετέρου στο
παρόν συμβαλλόμενο Αντώνιο Μουζάκη του Ιωάννη.
Κατ’ ακολουθίαν της ανωτέρω γενομένης μεταβιβάσεως τροποποιήθηκαν τα άρθρα 2,5 και 17 του καταστατι-
κού της εταιρείας ως ακολούθως:
«Άρθρο 2
ΕΔΡΑ: Έδρα της εταιρείας ορίζεται ο Δήμος Κηφισιάς
Αττικής και ειδικότερα το κατάστημα επί της οδού Βασιλίσσης Αμαλίας αριθμός 6, τ.κ. 14561, όπου η εταιρεία
θα έχει το κέντρο της Διευθύνσεως και διαχειρίσεως των
εργασιών της.
Η εταιρεία ενάγεται στην Αθήνα, για οποιαδήποτε
διαφορά και έτσι καθίστανται κατά τόπον αρμόδια Δικαστήρια, τα Δικαστήρια της πόλεως της Αθήνας και σε
περίπτωση ειδικής δωσιδικίας. Η δωσιδικία θα ορίζεται
και σε περίπτωση ιδρύσεως άλλων υποκαταστημάτων
της εταιρείας, η ίδια ως άνω.
Η Εταιρεία, σύμφωνα με τον ν. 3190/1955 όπως ισχύει
σήμερα μετά την τροποποίηση του από το π.δ. 419/1986
(άρθρο 4) μπορεί να αποφασίζει την ίδρυση υποκαταστημάτων, πρακτορείων ή γραφείων, τόσον εντός της
Αθήνας όσο και σε άλλες πόλεις της Ελλάδας, όσο και
στο εξωτερικό. Οι λεπτομέρειες ίδρυσης, συγκρότησης
και λειτουργίας αυτών ορίζονται κάθε φορά από την συνέλευση των εταίρων.»
«ΚΕΦΑΛΑΙΟ Β’
ΕΤΑΙΡΙΚΟ ΚΕΦΑΛΑΙΟ - ΔΙΑΙΡΕΣΗ ΑΥΤΟΥ
Άρθρο 5
Το εταιρικό κεφάλαιο ορίζεται σε δέκα οκτώ χιλιάδες
(18.000,00) ευρώ και διαιρείται σε εξακόσια (600) εταιρικά μερίδια, ονομαστικής αξίας τριάντα (30,00) Στο
κεφάλαιο αυτό της εταιρείας μετέχουν:
1) Ο Ιωάννης Μουζάκης του Γεωργίου και της Σταυρούλας, με μία (1) μερίδα συμμετοχής που περιλαμβά-
νει πεντακόσια εννέα (509) εταιρικά μερίδια, δέκα πέΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 222/09.03.2018
ντε χιλιάδων διακοσίων εβδομήντα (15.270,00) ευρώ
συνολικά,
2) Ο Γεώργιος Κυρίου του Νικολάου, με μία (1) μερίδα συμμετοχής που περιλαμβάνει δέκα οκτώ (18)
εταιρικά μερίδια, πεντακοσίων σαράντα (540,00) ευρώ
συνολικά,
3) Ο Αντώνιος Μπουλανίκης του Κων/νου, με μία (1)
μερίδα συμμετοχής που περιλαμβάνει δέκα οκτώ (18)
εταιρικά μερίδια, πεντακοσίων σαράντα (540,00) ευρώ
συνολικά,
4) Ο Χρόνης Μπουλανίκης του Κων/νου, με μία (1)
μερίδα συμμετοχής που περιλαμβάνει δέκα οκτώ (18)
εταιρικά μερίδια, πεντακοσίων σαράντα (540,00) ευρώ
συνολικά,
5) Ο Ελευθέριος Ελευθεριάδης του Παναγιώτη, με μια
(1) μερίδα συμμετοχής που περιλαμβάνει δέκα οκτώ (18)
εταιρικά μερίδια, πεντακοσίων σαράντα (540,00) ευρώ
συνολικά,
6) Ο Ιωάννης Βεργιτσάκης του Εμμανουήλ, με μια (1)
μερίδα συμμετοχής που περιλαμβάνει δέκα οκτώ (18)
εταιρικά μερίδια, πεντακοσίων σαράντα (540,00) ευρώ
συνολικά και
7) Ο Αντώνιος Μουζάκης του Ιωάννη, με μία (1) μερίδα
συμμετοχής που περιλαμβάνει ένα (1) εταιρικό μερίδιο,
αξίας τριάντα (30,00) ευρώ.
Και οι επτά πιο πάνω συμβαλλόμενοι δηλώνουν, όπως
παρίστανται και εκπροσωπούνται στο παρόν, και βεβαιώνουν ότι ολόκληρο το εταιρικό κεφάλαιο των δέκα
οκτώ χιλιάδων (18.000,00) ευρώ κατεβλήθη ολοσχερώς
από αυτούς σε μετρητά στο Ταμείο της εταιρείας και καθένας από τους εταίρους κατέβαλε την αξία της εταιρι-
κής του μερίδας σύμφωνα με τα παραπάνω.».
«Άρθρο 17
Διαχειριστής και νόμιμος εκπρόσωπος της εταιρείας
ορίζεται ο Αντώνιος Μουζάκης του Ιωάννη και της Μαρίας, ο οποίος θα εκπροσωπεί την εταιρεία για όλη την
διάρκεια αυτής μέχρι της λήξεως της. Σε περίπτωση κωλύματος ή απουσίας του διαχειριστή, θα μπορεί αυτός να
διορίζει διά συμβολαιογραφικού πληρεξουσίου, άλλον,
εταίρο ή μή, σαν διαχειριστή, ο οποίος θα τον εκπροσωπεί στο σύνολο ή σε ορισμένες μόνο διαχειριστικές
πράξεις και θα δεσμεύει την εταιρεία.
Ειδικότερα: ο διαχειριστής εκπροσωπεί την εταιρεία
ενώπιον των Δικαστηρίων και κάθε Αρχής, καθώς και στις
σχέσεις της εταιρείας με τρίτα φυσικά ή νομικά πρόσωπα
και ενεργεί στο όνομα αυτής κάθε πράξη διαχειρίσεως
και διαθέσεως που σε κάθε περίπτωση ανάγεται στον
σκοπό της εταιρείας, την οποία δεσμεύει με την ατομική του υπογραφή κάτω από την εταιρική επωνυμία.
Ειδικότερα ο διαχειριστής εκπροσωπεί την εταιρεία, σε
όλα γενικά τα Δικαστήρια στην Ελλάδα, κάθε βαθμού
και δικαιοδοσίας ακόμα και ενώπιον του Αρείου πάγου
και του Συμβουλίου της Επικρατείας καθώς και ενώπιον
οποιασδήποτε Δικαστικής, Διοικητικής, Οικονομικής και
Προξενικής Αρχής, καθώς και ενώπιον κάθε εκδικαστικής επιτροπής, κάθε βαθμού Φορολογικού Δικαστηρί-
ου, Ελεγκτικού Συνεδρίου, Δημοτικής ή Τελωνειακής
Αρχής και κάθε τρίτου φυσικού ή νομικού προσώπου
ή Οργανισμού. Δέχεται και δίδει τους επιβαλλόμενους
όρκους, εγείρει αγωγές και εγκλήσεις και γενικά ενεργεί
κάθε πράξη που απαιτεί την αυτοπρόσωπη εμφάνιση
του διαδίκου, εκπροσωπεί την εταιρεία ενώπιον όλων
των Διεθνών Οργανισμών και όλων των Διεθνών Αρχών,
Οργανισμών ή Οργανώσεων, ενώπιον όλων των τακτικών Διοικητικών Δικαστηρίων των ξένων Κρατών, καθώς
και ενώπιον οποιασδήποτε Δικαστικής ή άλλης Αρχής ή
Οργανώσεως των Κρατών αυτών.
Ασκεί όλα τα τακτικά και έκτακτα ένδικα μέσα, παραιτείται εκ των τοιούτων αγωγών και ενδίκων μέσων και
καταργεί δίκες. Προσβάλλει έγγραφα σαν πλαστά. Συνάπτει δικαστικούς ή εξώδικους συμβιβασμούς με οποιον-
δήποτε από τους οφειλέτες ή πιστωτές της εταιρείας και
με οποιουσδήποτε όρους. Επιβάλει και αίρει κατασχέσεις
επί κινητών ή ακινήτων. Ο διαχειριστής δικαιούται να
καταρτίζει εγκύρως για λογαριασμό της εταιρείας, κάθε
φύσεως δικαιοπραξίες και να αναλαμβάνει υποχρεώσεις
για λογαριασμό της. Ακόμη να αναλαμβάνει χρήματα,
χρηματόγραφα, μερίσματα και αποδείξεις και τοκομερίδια, να εισπράττει χρήματα. Μπορεί δεσμεύοντας έτσι
την εταιρεία με την υπογραφή του, να συνάπτει δάνεια,
εκδίδει και οπισθογραφεί επιταγές, εκδίδει συναλλαγματικές, αποδέχεται, οπισθογραφεί και τριτεγγυάται αυτές
και γραμμάτια, παραλαμβάνει φορτωτικές και συνάπτει
συμβάσεις με Τράπεζες για το άνοιγμα ενέγγυων πιστώσεων δι ανοικτού λογαριασμού και την έκδοση εγγυητι-
κών επιστολών, με οποιουσδήποτε όρους εγκρίνει, παρέχει εξοφλήσεις και οποιεσδήποτε απαλλαγές, αγοράζει
και πωλεί εμπορεύματα, χρηματόγραφα, συνάλλαγμα
και οποιαδήποτε άλλα κινητά πράγματα, πωλεί και αγοράζει ακίνητα της εταιρείας και στο όνομα της εταιρείας
με οποιοδήποτε τίμημα και με οποιουσδήποτε όρους,
καταβάλει ή εισπράττει το τίμημα τοις μετρητοίς ή με
τραπεζική επιταγή ή άλλων πιστωτικών τίτλων, πιστώνει
ενδεχομένως με το τίμημα εν όλω ή εν μέρει τους αγοραστές, μισθώνει κινητά ή ακίνητα της εταιρείας και εκ-
μισθώνει αυτά, εγγράφει προσημειώσεις και υποθήκες,
παρέχει εμπράγματες ασφάλειες σε κινητά ή ακίνητα της
εταιρείας και συναινεί σε εξαλείψεις υποθηκών, παρέχει
εντολές πληρωμής και αναγνωρίζει υποχρεώσεις, ζητά,
αποδέχεται και παραιτείται από κάθε παραχώρηση και
κάθε προνόμιο, εγγυάται υπέρ τρίτων ή αποδέχεται και
αναλαμβάνει αλληλέγγυα με άλλους ευθύνη, παρέχει και
ανακαλεί εντολή σε πληρεξουσίους δικηγόρους προς
εκπροσώπηση της εταιρείας ενώπιον του Δικαστηρίου
και λοιπών προς ενέργεια οποιασδήποτε από τις παραπάνω πράξης.
Προσλαμβάνει και απολύει το υπαλληλικό και εργατικό
προσωπικό της εταιρείας και γενικά διοικεί και διαχειρίζεται την εταιρική περιουσία και συνάπτει συμβόλαια
για λογαριασμό της εταιρείας σχετικά με τα ανωτέρω
και οποιεσδήποτε άλλες πράξεις και γενικά κάθε πράξη
που αποβλέπει στην επιτυχία του εταιρικού σκοπού. Η
ανωτέρω απαρίθμηση των δικαιωμάτων των Διαχειριστών είναι ενδεικτική και όχι περιοριστική. Ο ανωτέρω
διαχειριστής Αντώνιος Μουζάκης του Ιωάννη ορίζεται
και Ταμίας της εταιρείας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 222/09.03.2018
Β) Αποφασίσθηκε η κωδικοποίηση του καταστατικού
της εταιρείας σε ενιαίο κείμενο.
Αθήνα, 5 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και Α.Υ.Π.Σ.
ΠΑΝΑΓΙΩΤΑ ΑΘΑΝΑΣΙΟΥ
Ι
(4)
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποί-
ησης του καταστατικού της Εταιρείας Περιορισμένης Ευθύνης με την επωνυμία «FASHION
H.A.D. ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και
δ.τ. «FASHION H.A.D. Ε.Π.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 10/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
132724, η υπ’ αριθμ. 1320 - 29/11/2013 πράξη του
Συμβολαιογράφου Αθηνών ΕΛΕΝΗΣ ΗΛΙΑΚΗ περί τροποποίησης και κωδικοποίησης του καταστατικού της
εταιρείας περιορισμένης ευθύνης με την επωνυμία
«FASHION H.A.D. ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», και δ.τ. «FASHION H.A.D. Ε.Π.Ε.» και αριθμό Γ.Ε.Μ.Η.
122603401000 σύμφωνα με την οποία:
Α) Οι εταίροι της άνω εταιρείας, αποφάσισαν την τροποποίηση των άρθρων 9,10 και 19 του καταστατικού της
εταιρείας ως ακολούθως:
«Άρθρο 9
1. Οι αποφάσεις της Συνέλευσης λαμβάνονται με
ομοφωνία των εταίρων, πλην αυτών που αφορούν την
ανάκληση, την αντικατάσταση και τον διορισμό ενός ή
και περισσότερων νέων διαχειριστών της Εταιρείας, για
τις οποίες η απαρτία θα προϋποθέτει απόλυτη πλειοψηφία των Εταίρων και των Εταιρικών Μεριδίων και για τη
λήψη αποφάσεων σε αυτές ειδικώς τις περιπτώσεις θα
απαιτείται απόλυτη πλειοψηφία των εκπροσωπούμενων
σε αυτή Εταίρων και Εταιρικών Μεριδίων. Η αντιπροσώπευση εταίρου στη Συνέλευση μπορεί να γίνει από
άλλους εταίρους ή από τρίτους, οι οποίοι όμως πρέπει να
νομιμοποιηθούν για το σκοπό αυτό ενώπιον των υπολοίπων εταίρων, με ειδικό για το σκοπό αυτό πληρεξούσιο
έγγραφο. Άρνηση των υπολοίπων εταίρων να δεχθούν
αντιπροσώπευση εταίρων από τρίτο μπορεί να υπάρξει
μόνο για σοβαρό λόγο.
2. Ομόφωνη απόφαση της Συνέλευσης απαιτείται και
εκ του νόμου: α) για τη μεταβολή της εθνικότητας της
εταιρείας και β) για την αύξηση των υποχρεώσεων των
εταίρων ή της ευθύνης τους για την καταβολή συμπληρωματικών εισφορών, πέραν των προβλεπομένων ανω-
τέρω, καθώς επίσης και για τη μείωση των δικαιωμάτων
τους που απορρέουν από το καταστατικό.»
«Άρθρο 10
Η διαχείριση των εταιρικών υποθέσεων και η εκπροσώπηση της εταιρείας ανατίθεται με το παρόν και καθ’
όλη τη διάρκεια της εταιρείας στον Αλέξη Μπαμά του
Κωνσταντίνου και της Άννας, ιδιωτικό υπάλληλο, γεννημένο στην Αθήνα στις 22.07.1964,κάτοικο Χαλανδρίου
Αττικής, οδός Κηφισού αρ. 18, με δελτίο αστυνομικής
ταυτότητας Σ 126829/09.10.1995 και Α.Φ.Μ. 040269241
της Δ.Ο.Υ. Χαλανδρίου Αττικής, ο οποίος, δεσμεύει και
εκπροσωπεί την εταιρεία σε κάθε πράξη διαχείρισης και
διάθεσης, η οποία ανάγεται στο σκοπό της ή ακόμη και
πέραν του σκοπού της εταιρικής επιχείρησης. Ο διαχειριστής ορίζεται και ταμίας της εταιρείας, δυνάμενος, να
εισπράττει από οποιοδήποτε φυσικό ή νομικό πρόσωπο,
Δ.Ο.Υ., οργανισμό κ.λπ. χρήματα, παραλαμβάνει πράγματα και χορηγεί αποδείξεις. Ο διαχειριστής, σε περί-
πτωση πρόσκαιρου ή μακροχρόνιου κωλύματος, μπορεί
να διορίζει αντιπρόσωπό του με ειδικό πληρεξούσιο. Ο
διαχειριστής δικαιούται αμοιβής, η οποία θα καθοριστεί
με απόφαση της Γενικής Συνέλευσης.».
«Άρθρο 19
1. Αφού λυθεί η εταιρεία για οποιοδήποτε λόγο, εκτός
από την κήρυξη της σε κατάσταση πτώχευσης, ακολουθεί το στάδιο της εκκαθάρισης. Τα καθήκοντα του Εκκα-
θαριστή θα τα αναλαμβάνει το πρόσωπο (ή τα πρόσωπα)
που θα κατέχουν κατά το χρόνο της απόφασης λύσης
της Εταιρείας το αξίωμα του Διαχειριστή (Διαχειριστών),
εφόσον η εταιρεία χρειασθεί να τεθεί σε Εκκαθάριση.
Ο εκκαθαριστής θα εκπροσωπεί την εταιρεία, θα υπογράφει για λογαριασμό της θέτοντας την υπογραφή
του κάτω από την εταιρική επωνυμία. Μέχρι το πέρας
της εκκαθάρισης και της διανομής, η εταιρεία θεωρείται
"εξακολουθούσα" και διατηρεί και την επωνυμία της,
προσθέτοντας τις λέξεις "υπό εκκαθάριση".
2. Σε κατεπείγουσα περίπτωση, οι εταίροι που εκπροσωπούν το ένα δέκατο (1/10) του εταιρικού κεφαλαίου
δικαιούνται να ζητήσουν από το Μονομελές Πρωτοδικείο κατά τη διαδικασία των ασφαλιστικών μέτρων της
Πολιτικής Δικονομίας την ανάκληση του εκκαθαριστή,
ο οποίος είχε διοριστεί από τη συνέλευση των Εταίρων,
εφόσον υπάρχουν σπουδαίοι λόγοι.
3. Έργο του εκκαθαριστή είναι να τελειώσει χωρίς καθυστέρηση τις εκκρεμείς υποθέσεις της εταιρείας, να ει-
σπράξει τις απαιτήσεις της, να εξοφλήσει τα χρέη της και
να μετατρέψει σε χρήμα την εταιρική περιουσία. Μετά το
τέλος της εκκαθάρισης, ο εκκαθαριστής καταρτίζει τον
τελικό ισολογισμό της εκκαθάρισης, τον οποίο δημοσιεύει σύμφωνα με το νόμο. Το προϊόν της εκκαθάρισης
της εταιρικής περιουσίας διανέμεται στους εταίρους
σύμφωνα με τη μερίδα συμμετοχής του καθενός.
Τέλος, όλα τα συμβαλλόμενα μέρη δήλωσαν ότι
παραιτούνται ρητά και ανεπιφύλακτα από κάθε δικαίωμά τους και από κάθε αγωγή και ένστασή τους
για προσβολή, διάρρηξη ή ακύρωση του παρόντος
καταστατικού».
Β) Αποφασίσθηκε η κωδικοποίηση του καταστατικού
της εταιρείας σε ενιαίο κείμενο.
Αθήνα, 1 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και Α.Υ.Π.Σ.
ΠΑΝΑΓΙΩΤΑ ΑΘΑΝΑΣΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 222/09.03.2018
(5)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «PVCLEAN ΠΑΡΟΧΗ
ΥΠΗΡΕΣΙΩΝ ΚΑΘΑΡΙΣΜΟΥ - ΣΥΝΤΗΡΗΣΗΣ ΦΩΤΟΒΟΛΤΑΪΚΩΝ ΠΑΡΚΩΝ (Φ/Β) ΕΤΑΙΡΕΙΑ ΠΕΡΙΟ-
ΡΙΣΜΕΝΗΣ ΕΥΘΥΝΗΣ» και δ.τ. «PVCLEAN ΕΠΕ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 09/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
132281, η υπ’ αριθμ. 264 - 25/11/2013 πράξη της Συμβολαιογράφου Αθηνών ΣΩΤΗΡΙΑΣ ΜΑΝΑΡΑ περί τροποποί-
ησης και κωδικοποίησης του καταστατικού της εταιρείας
περιορισμένης ευθύνης με την επωνυμία «PVCLEAN ΠΑΡΟΧΗ ΥΠΗΡΕΣΙΏΝ ΚΑΘΑΡΙΣΜΟΥ - ΣΥΝΤΗΡΗΣΗΣ ΦΩΤΟ-
ΒΟΛΤΑΪΚΩΝ ΠΑΡΚΩΝ (Φ/Β) ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ»και δ.τ. «PVCLEAN ΕΠΕ» και αριθμό Γ.Ε.ΜΗ.
118613501000 σύμφωνα με την οποία:
Α) Ο εταίρος της άνω εταιρείας, Απόστολος Νικολάου
του Χρήστου, δηλώνει ότι πωλεί, παραχωρεί, μεταβιβάζει
και παραδίδει, κατά πλήρη κυριότητα, νομή και κατοχή
προς τους αφ’ ετέρου στο παρόν συμβαλλομένους Γρηγόριο Αγγελόπουλο του Φωτίου και Όλγα Αγγελοπούλου
του Φωτίου και αποχωρεί από την εταιρεία.
Κατ’ ακολουθίαν της ανωτέρω γενομένης μεταβιβάσεως τροποποιήθηκαν τα άρθρα 2, 5, 12, 13 και 21 του
καταστατικού της εταιρείας ως ακολούθως:
«Άρθρο 2
ΕΔΡΑ
Έδρα της εταιρείας ορίζεται ο Δήμος Δάφνης-Υμηττού.»
«ΕΤΑΙΡΙΚΟ ΚΕΦΑΛΑΙΟ-ΕΤΑΙΡΚΑ ΜΕΡΙΔΙΑ
ΚΕΦΑΛΑΙΟ Β’
Άρθρο 5
1. Το κεφάλαιο της εταιρείας ανέρχεται σε ευρώ είκοσι
χιλιάδες εκατό (20.100) και διαιρείται σε εξακόσια εβδομήντα (670) εταιρικά μερίδια, ονομαστικής αξίας ευρώ
τριάντα (30) το καθένα. Οι συμβαλλόμενοι βεβαιώνουν
ότι ολόκληρο το εταιρικό κεφάλαιο καταβλήθηκε στο
ταμείο της εταιρείας σε μετρητά ως εξής: 1) Ο Γρηγόριος
Αγγελόπουλος του Φωτίου κατέβαλε σε μετρητά ευρώ
δέκα εννέα χιλιάδες οχτακόσια (19.800) και ανέλαβε
εξακόσια εξήντα (660) εταιρικά μερίδια και 2) Η Όλγα
Αγγελοπούλου του Φωτίου κατέβαλε σε μετρητά ευρώ
τριακόσια (300) και ανέλαβε δέκα (10) εταιρικά μερίδια.
2. Η παροχή εργασίας εκ μέρους των μελών της εταιρείας προς κάλυψη τομέων της δραστηριότητας αυτής
και η καταβολή αμοιβής θα καθορίζεται με απόφαση της
συνέλευσης. Επίσης, με απόφαση της συνέλευσης θα
αποτιμάται και κάθε ειδική παροχή μελών της εταιρείας
προς αυτήν.».
Άρθρο 12
ΔΙΑΧΕΙΡΙΣΗ - ΕΚΠΡΟΣΩΠΗΣΗ
1. Διαχειριστής της εταιρείας για όλη τη διάρκεια της
διορίζεται με το παρόν ο εκ των εταίρων Γρηγόριος Αγγελόπουλος.
2. Ο διαχειριστής διαχειρίζεται και εκπροσωπεί την
εταιρεία σε κάθε δικαστήριο οποιουδήποτε βαθμού και
δικαιοδοσίας ακόμα και στον Άρειο Πάγο και το Συμβούλιο της Επικρατείας, στα φορολογικά δικαστήρια και τις
εκδικαστικές επιτροπές καθώς και σε κάθε διοικητική,
οικονομική ή άλλη αρχή ή σε επιτροπή και σε κάθε νομικό πρόσωπο δημοσίου ή ιδιωτικού δικαίου ή τράπεζα
ή και φυσικό πρόσωπο, ενεργεί κάθε είδους συμβάσεις,
εκδίδει ή αποδέχεται ή μεταβιβάζει συναλλαγματικές ή
γραμμάτια σε διαταγή ή τραπεζικές επιταγές και γενικά
ενεργεί κάθε πράξη εκπροσώπησης, διαχείρισης ή διάθεσης σε κάθε περίπτωση που αφορά τον σκοπό της
εταιρικής υπόθεσης και επιχείρησης.
Η ανωτέρω απαρίθμηση των εξουσιών του διαχειριστή είναι απλά ενδεικτική, δεδομένου ότι βάσει του
ν. 3190/1955 και του παρόντος καταστατικού, ο διαχειριστής έχει το δικαίωμα να ενεργεί στο όνομα και για
λογαριασμό της εταιρείας κάθε συναλλαγή, πράξη ή
δικαιοπραξία σχετική με το σκοπό αυτής.
Ο διαχειριστής διορίζεται και ταμίας της εταιρείας και
δικαιούται να εισπράττει από οποιοδήποτε φυσικό ή
νομικό πρόσωπο, δημόσιο ταμείο, οργανισμό, τράπεζα
κ.τ.λ. χρήματα, να παραλαμβάνει πράγματα και να χορηγεί τις σχετικές αποδείξεις.
3. Ο διαχειριστής υπογράφει για την εταιρεία θέτοντας
την υπογραφή του κάτω από την εταιρική επωνυμία.
4. Η διαχείριση των υποθέσεων της εταιρείας, καθώς
και η δικαστική και εξώδικη κατά τα ως άνω εκπροσώπηση της δύναται να διενεργείται εκτός από έναν και από
περισσότερους διαχειριστές.
Άρθρο 13
Αν ανακληθεί ή αποβιώσει ή παραιτηθεί ή εκπέσει για
οποιονδήποτε λόγο από τη διαχείριση ο διαχειριστής,
η συνέλευση αποφασίζει για την αναπλήρωσή του. Οι
εξερχόμενοι διαχειριστές είναι επανεκλέξιμοι. Η εκλογή
του ή των διαχειριστών καταχωρίζεται στο βιβλίο που
τηρείται κατά νόμο στο αρμόδιο Πρωτοδικείο για τις
εταιρείες περιορισμένης ευθύνης.
Άρθρο 21
ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ
ΤΩΝ ΕΤΑΙΡΩΝ - ΕΤΑΙΡΙΚΟ ΜΕΡΙΔΙΟ
1. Το εταιρικό μερίδιο ή τα τυχόν περισσότερα εταιρικά
μερίδια κάθε εταίρου αποτελούν τη μερίδα συμμετοχής του.
2. Μόνο για ολόκληρη τη μερίδα συμμετοχής μπορεί
να εκδοθεί έγγραφο από την εταιρεία το οποίο αποτελεί
απλή απόδειξη της εταιρικής ιδιότητας. Στην απόδειξη
πρέπει να γράφονται με κεφαλαία γράμματα οι λέξεις:
«ΑΠΟΔΕΙΞΗ ΠΟΥ ΔΕΝ ΕΧΕΙ ΧΑΡΑΚΤΗΡΑ ΑΞΙΟΓΡΑΦΟΥ».
3. Αν το εταιρικό μερίδιο περιέλθει, λόγω οποιασδήποτε αιτίας, σε περισσότερα πρόσωπα πρέπει αυτά να
υποδείξουν με γραπτή δήλωση τον κοινό τους εκπρόσωπο στην εταιρεία. Αν δεν υποδειχθεί εκπρόσωπος οι
ανακοινώσεις που γίνονται από την εταιρεία στον έναν
ισχύουν για όλους.
4. Κατά την περίπτωση της προηγούμενης παραγράφου ο καθένας από τους περισσότερους κατόχους του
εταιρικού μεριδίου ευθύνεται εις ολόκληρο για τις υποχρεώσεις προς την εταιρεία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 222/09.03.2018
5. Η μεταβίβαση του εταιρικού μεριδίου επιτρέπεται
μόνο ύστερα από απόφαση της Γενικής Συνέλευσης των
εταίρων, η οποία θα ληφθεί με πλειοψηφία τριών τετάρτων (3/4) του αριθμού των εταίρων, εκπροσωπούντων τα
τρία τέταρτα (3/4) του εταιρικού κεφαλαίου. Με την ίδια
απόφαση θα καθοριστεί το πρόσωπο στο οποίο θα μεταβιβαστούν ύστερα από υπόδειξη του μεταβιβάζοντος
τα προς μεταβίβαση εταιρικά μερίδια και το οποίο σε
κάθε περίπτωση προτιμάται να είναι ένας εκ των εταίρων.
6. Η ενεχύραση και η κάθε είδους επιβάρυνση του
εταιρικού μεριδίου δεν επιτρέπεται.
7. Σε περίπτωση που η εταιρεία παραμείνει μονοπρόσωπη ο θάνατος του μοναδικού εταίρου δεν συνεπάγεται
τη λύση της εταιρείας, αλλά αυτή συνεχίζεται από τους
κληρονόμους αυτού.
Β) Αποφασίσθηκε η κωδικοποίηση του καταστατικού
της εταιρείας σε ενιαίο κείμενο.
Αθήνα, 1 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και Α.Υ.Π.Σ.
ΠΑΝΑΓΙΩΤΑ ΑΘΑΝΑΣΙΟΥ

[Source: 20181100222.pdf | Tokens: 33394]